钦定古今图书集成/明伦汇编/官常典/第373卷 > 蔡邕独断 > 韦縚
## 钦定古今图书集成/明伦汇编/官常典/第373卷 > 蔡邕独断 > 韦縚

按《唐书韦安石传》：安石兄叔夏子縚，开元时历集贤
修撰、光禄卿，迁太常。唐兴，礼文虽具，然制度时时缪
缺不伦。至显庆中，许敬宗建言：“笾豆以多为贵，宗庙
乃逾于天。请大祀十二，中祀十，小祀八。大祀、中祀簠
簋㽅俎皆一，小祀无㽅。”诏可。二十三年，赦令，以笾豆
之荐未能备物，宜诏礼官学士共议以闻。縚请：“宗庙”
笾豆皆加十二。又言：“郊奠爵容上一合，容小则陋，宜
增大之。”兵部侍郎张均、职方郎中韦述议曰：“《礼》，天之
所生，地之所长，苟可荐者，莫不咸在。圣人知孝子之
情深，而物类无限，故为之节，使物有品，器有数，贵贱
差降，不得相越。周制，王食用六谷，膳用六牲，饮用六
清，羞用百有二十品，珍用八物，酱用”百有二十瓮，而
以四笾四豆供祭祀，此祀与宾客丰省不得同旧矣。
且嗜好燕私之馔，与时而迁，故圣人一约以礼，虽平
生所嗜非礼则不荐，所恶是礼则不去。屈建命，去祥
祭之芰，曰：“《祭典》有之，不羞珍异，不陈庶侈，此则礼外
之食，前古不荐。今欲以甘旨肥浓皆充于祭，苟逾旧
制，其何极焉？虽笾豆有加，不能备也。若曰以今之珍，
生所嗜爱，求神无方，是簠簋可去，而盘盂杯案当御
矣；《韶》《濩》可抵，而箜篌笙笛应奏矣。且自汉以来，陵有
寝宫，岁时朔望，荐以常馔，固可尽孝子之心；至宗庙
法享，不可变古从俗。有司所承，一升爵，五升散礼，凡
宗庙贵者以爵，贱者以散，此贵小贱大，以示节俭。请
如故。”太子宾客崔沔曰：“古者有所饮食，必先严献，未
火化则有毛血之荐，未麹糵则有元酒之奠。至后王
作酒醴，用牺牲，则有三牲、八簋、五齐、九献。然神尚元，
可存而不可测也。祭主敬，可备而不可废也。盖荐贵
新，味不尚亵，虽曰备物，犹有节制存焉。铏俎笾豆，簠
簋尊罍，周人时馔也，其用通于燕享宾客。”周公乃与
毛血元酒共荐。晋中郎卢谌家祭，皆晋日食，则当时
之食，不可阙于祀已。唐家清庙时享，礼馔备进，周法
也；园寝上食，时膳具陈，汉法也。职贡助祭，致远物也；
有新必荐，顺时令也。苑囿躬稼所入，蒐田亲发所中，
皆因宜以荐。荐而后食，则浓腴鲜美尽在矣。又敕有
司著于《令》，不必加笾豆之“数也。大凡祭器，视物所宜。
故大羹，古馔也；盛以㽅㽅，古器也；和羹，时馔也；盛以
铏铏，时器也。有古器而用时器者，则毛血于盘，元酒
于尊，未有进时馔用古器者，古质而今文，有所不称
也。虽加笾豆十二，未足尽天下之美，而措诸庙，徒以
近侈而见訾抵。臣闻墨家者流出于清庙，是庙贵俭
不尚奢也。”礼部员外郎杨仲昌、户部郎中杨伯成、左
卫兵曹参军刘秩等请如旧便。宰相白奏，元宗曰：“朕
承祖宗休德，享祀粢盛，实贵丰洁。有如不应于法，亦
不敢用。”乃诏太常择品味可增者，稍增加焉。縚又请
室加笾豆各六，每四时以新果珍饔实之。制可。又诏

从母小功五月’。《传》曰：‘何以小功？以名加也’。而堂姨舅
母，恩所不及焉’。外祖父母小功五月。《传》曰：‘何以小功？
以尊加也。舅缌麻三月，皆情亲而属疏也。外祖正尊，
服同从母姨、舅一等，而有轻重。堂姨、舅亲未疏，不相
为服，亲舅母不如同’。”“其亦古意，有所未畅。且外祖
小功，此为正尊，请进至大功。姨舅侪亲服宜等，请进
舅至小功。堂姨舅以疏，降亲舅从母一等。亲舅母古
未有服，请从袒免。”于是韦述议曰：“自高祖至元孙，并
身，谓之九族，由近及远，差其轻重，遂为五服。《传》曰：‘外
亲服皆缌’。郑元曰：‘外亲之服，异姓正服不过缌。外祖
父母小功以尊加；从母’”小功以名加；舅甥外孙、中外
昆弟皆缌。以匹言之，外祖则祖也，舅则伯叔也。父母
之恩不殊，而独杀于外者，有以也。禽兽知母而不知
父，野人则父母等。都邑之士则知尊祢，大夫则知尊
祖。诸侯及太祖，天子及始祖。圣人究天道，厚祖祢，系
姓族，亲子孙，则母党之于本族，不同明甚。家无二尊，
丧无二“斩，人之所奉，不可二也。为人后降其父母丧，
女子嫁，杀其家之丧，所存者远，抑者私也。”若外祖及
舅加一等，而堂舅及姨著服，则中外其别几何？且《五
服》有上杀之义，伯叔父母服大功，从父昆弟亦大功，
以其出于祖，服不得过于祖也。从祖祖父母、从祖父
母、从祖昆弟皆小功，以其出于曾祖，服不得“过曾祖
也。族祖祖父母、族祖父母、族昆弟皆缌，以其出于高
祖，服不得过高祖也。堂姨舅出外曾祖，若为之服，则
外曾祖父母、外伯叔祖父母亦可制服矣。”外祖至大
功，则外曾祖小功，外高祖缌，推而广之，与本族无异。
弃亲录疏，不可谓顺。且服皆有报，则堂甥、外曾孙、侄
女之子皆当服，圣人岂薄其“骨肉恩爱哉！盖本于公
者末于私，义有所断，不得不然。苟可加也，则可减也。
如是礼可隳矣。请如古便。”杨仲昌又言：“舅服小功，魏
征尝进之矣。今之所请，正同征论。堂舅、堂姨、舅母皆
升袒免，则外祖父母进至大功，不加报于外孙乎？外
孙而报以大功，则本宗之庶孙用何等邪？”帝手敕曰：
“议既为姨舅服小功，则舅母于舅有三年之丧，不得
全降，于舅宜服缌。堂姨舅，古未有服，朕思睦厚九族，
宜袒免。古有同爨缌，若比堂姨舅，于同爨不已厚乎？
《传》曰：‘外亲服皆缌’。是亦不隔堂姨舅也。若谓所服不
得过本，而复为外曾祖父母、外伯叔父母制服，亦何
伤？皆亲亲敦本意也。”侍中裴耀卿、中书令张九龄、礼
部尚书李林甫奏言：“《外服》无降甥为舅母服，舅母亦
报之。夫之甥既报，则夫之姨舅又当服，恐所引益疏。
臣等愚，皆所不及。”诏曰：“从服六，此其一也。降杀，于礼
无文，皆自身率亲为之数。姨舅属近，以亲言之，亦姑
伯之匹，可曰所引疏邪？妇人从夫者也，夫于姨舅既
服矣，从夫而服，是谓睦亲。卿等宜熟计。”耀卿等奏言：
“舅母缌堂，姨舅袒免。请准制旨，自我为古，罢诸儒议。”
制曰：“可。”初，帝诏岁率公卿迎气东郊，至三时，常以孟
月读《时令》于正寝。二十六年，诏縚奏《月令》一篇，朔日
于宣政侧设榻，东向置案，縚坐读之，诸司官长悉升
殿坐听。岁馀罢。高宗上元三年，将祫享，议者以《礼纬》
三年祫，五年禘。《公羊》家五年再殷祭。二家舛互，诸儒
莫能决。太学博士史元议曰：“‘《春秋》僖公三十三年十
二月薨，文公之二年八月丁卯大享’，《公羊》曰‘祫也’。则
三年丧毕，新君之二年当祫，明年当禘群庙。又宣公
八年禘，僖公、宣公八年皆有禘，则后禘距前禘五年。
此则新君之二年祫，三年禘。尔后五年再殷祭，则六
年”当祫，八年禘。《昭公》十年齐归薨，十三年丧毕当祫，
为平丘之会。冬公如晋，至十四年祫，十五年禘，《传》曰
“有事于武宫”是也。至十八年祫，二十年禘，二十三年
祫，二十五年禘，昭公二十五年“有事于襄宫”是也。则
禘后三年而祫，又二年而禘，合于礼，议遂定。后睿宗
丧毕，祫于庙，至开元二十七年禘祭五，祫祭七。是岁，
縚奏：“四月尝已禘，孟冬又祫。《祀礼丛数》，请以夏禘为
大祭之源。”自是相循五年再祭矣。縚终大子少师。